
Министерство на околната среда и водите


Регионална инспекция по околната среда и водите - Монтана

Д О К Л А Д

за извършена комплексна проверка на Цех за галванично покритие на метални изделия, землище на с. Гаганица, общ. Берковица към „Галваник” ЕООД, гр. Монтана на основание Заповед РД-120/08.06.2015 г. на Директора на РИОСВ – Монтана

Извършената на 11.06.2015 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Основната дейност на обекта включва галванично поцинковане на метални изделия. 
Водоснабдяването се осъществява от „ВиК” ЕООД, гр. Берковица. Формираните отпадъчни води от производствената дейност посредством площадкова канализация преминават последователно през 3 броя шахти с капацитет 20 м3.

За технологичните нужди в процеса по изсушаване на детайлите се използва топлообменник, подгряван от котел на твърдо гориво (дърва и въглища). Котелът не попада в обхвата на Наредба № 1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии и не подлежи на емисионен контрол.

От производствената дейност на дружеството се образува отпадък – утайки от физико – химично обработване, съдържащи опасни вещества. Тези утайки се образуват вследствие процес на неутрализация в шахти с капацитет 20 м3. Към момента на проверката на обекта не се извършва производствена дейност и в шахтите няма налични утайки. Фирмата има заверена отчетна книга за отпадъци по реда на Наредба 9/2004 г., водена до преустановяване на дейността на обекта през 2011 г.

